Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 717/14/8802	Košice I, 3.3.2015
EEČ : 2-63-97-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
ako otec si od mesiaca jún 2014 do mesiaca január 2015 v Košiciach ani inde neplní riadne svoju vyživovaciu povinnosť voči svojim maloletým deťom XXXXX, nar. XXXXX a XXXXX, nar. XXXXX, a to aj napriek tomu, že rozsudkom Okresného súdu XXXXX XXXXX , pod sp. zn. XXXXX-44 zo dňa 03.07.2007, ktorý nadobudol právoplatnosť dňa 25.07.2007, bol zaviazaný prispievať na výživu dcéry XXXXX sumou 66,39.- € mesačne a na výživu dcéry XXXXX sumou 49,79.- € mesačne, vždy do 15-tého dňa v mesiaci vopred k rukám matky XXXXX, trvale bytom XXXXX,  XXXXX čím jej  takto na výživnom dlhuje do dnešného dňa sumu vo výške 929,44.- €, pričom  trestným rozkazom Okresného súdu XXXXX XXXXX pod sp. zn. XXXXX zo dňa 27.03.2013, ktorý nadobudol právoplatnosť dňa 19.04.2013, bol už za taký trestný čin odsúdený

lebo zanikla trestnosť činu

Odôvodnenie:
Uznesením vyšetrovateľa  OR PZ XXXXX, OKP, sp. zn. ČVS: ORP-XXXXX-VYS-KE-2014 z 12.12.2014 bolo začaté trestné stíhanie a dňa 22.01.2015  vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. c) Trestného zákona  na tom skutkovom základe, že 
	
-  ako otec si od mesiaca jún 2014 do mesiaca január 2015 v Košiciach ani inde neplní riadne svoju vyživovaciu povinnosť voči svojim maloletým deťom XXXXX, nar. XXXXX a XXXXX., nar. XXXXX, a to aj napriek tomu, že rozsudkom Okresného súdu XXXXX XXXXX , pod sp. zn. XXXXX-44 zo dňa 03.07.2007, ktorý nadobudol právoplatnosť dňa 25.07.2007, bol zaviazaný prispievať na výživu dcéry XXXXX sumou 66,39.- € mesačne a na výživu dcéry XXXXX sumou 49,79.- € mesačne, vždy do 15-tého dňa v mesiaci vopred k rukám matky XXXXX, trvale bytom XXXXX,  XXXXX čím jej  takto na výživnom dlhuje do dnešného dňa sumu vo výške 929,44.- €, pričom  trestným rozkazom Okresného súdu XXXXX XXXXX pod sp. zn. XXXXX zo dňa 27.03.2013, ktorý nadobudol právoplatnosť dňa 19.04.2013, bol už za taký trestný čin odsúdený

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na zastavenie trestného stíhania.

Preskúmaním spisu som zistil, že návrh je dôvodný.

Obvinený pri výsluchu dňa 09.02.2015 uviedol, že si je vedomý svojej povinnosti a dlh chce uhradiť.  Suma na dlžnom výživnom je 622,08 EUR a túto vyplatí hneď po výsluchu.

Svedkyňa - poškodená XXXXX uviedla, že obvinený jej za obdobie mesiacov jún 2014 až február 2015 vyplatil celú dlžnú sumu a nedlhuje už nič.  Za mesiace jún a júl 2014 exmanžel zaplatil výživné exekútorovi, v auguste 2014 mu vyplatil len 75 EUR. Exekútor ju o platbách neinformoval a peniaze jej prišli až 22.02.2015. Zvyšok jej obvinený zaslal priamo na účet.

Do spisu boli doložené vklady v hotovosti z XXXXX a.s., ktoré preukazujú dané platby vo výške 120 EUR a 622,08 EUR.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľuboš Kmec
prokurátor